ציון אילוז

ציון אילוז (נולד ב-17 ביולי 1965) הוא עורך דין ישראלי. החל מ-2016 כיהן כפרקליט מחוז דרום (אזרחי) בפרקליטות המדינה. בתפקידו הקודם כיהן כמנהל המחלקה לאכיפת דיני מקרקעין.

 ביוגרפיה 
נולד בשכונת עולים בעפולה לרחל ולרב דוד אילוז, לימים סגן ראש עיריית עפולה ויושב ראש המועצה הדתית בעיר.ניב המדרשייה, תשמ"ג-ד, כרך טז-יז, עמ' 430. הוריו עלו לישראל ממרוקו חצי שנה לפני לידתו, בשנת 1965. החל מכיתה ז' למד במדרשית נעם בפרדס חנה, אצל הרב יהושע יגל.

בהיותו בכיתה י"א זכה אילוז בתואר חתן התנ"ך העולמי לנוער יהודי לשנת ה'תשמ"ב (1982).. ראו גם:  למד שש שנים בישיבת ההסדר בקרני שומרון, מתוכן כשנה וחצי שירת בצה"ל כלוחם בחטיבת גבעתי. בעת לימודיו בישיבה ערך את כתב העת שלה "מכרמי שומרון", ובמקביל למד הוראה. סיים תואר ראשון ותואר שני במשפטים באוניברסיטת בר-אילן.

 פרקליטות המדינה 
בשנת 1998, לאחר חמש שנות עבודה כעורך דין בשוק הפרטי, החל לעבוד בפרקליטות המדינה. אילוז נודע כמומחה בתחום דיני המקרקעין ותחום התכנון והבניה. הוא שימש פרקליט במחלקה האזרחית בפרקליטות, וייצג את המדינה בבית המשפט העליון בתיקים מורכבים, בעיקר בתחום התמחותו. ב-2005 היה ממקימי המחלקה לאכיפת דיני מקרקעין בפרקליטות המדינה, ובהמשך כיהן כסגן מנהל המחלקה. ב-2013 מונה למנהל המחלקה.

 פרקליט מחוז דרום 
באוגוסט 2016 נבחר אילוז לכהן כפרקליט מחוז דרום (אזרחי).מינוי עו"ד ציון אילוז לפרקליט מחוז דרום (אזרחי), באתר משרד המשפטים, 23 באוגוסט 2016.

בדצמבר 2019, במסגרת המאבק בין שר המשפטים אמיר אוחנה והיועץ המשפטי לממשלה אביחי מנדלבליט אודות מינוי ממלא מקום לתפקיד פרקליט המדינה, הציע האחרון בין השאר את אילוז כראוי לתפקיד, זאת בשים לב, לדבריו, לניסיונו בתחום הפלילי. מנגד נטען כי לאילוז אין די ניסיון פלילי לתפקיד וכי ההצעה הייתה חסרת סיכוי.ציוץ של עמית סגל ברשת טוויטר, 18 בדצמבר 2019. עם זאת, יצוין כי אילוז היה ממקימי המחלקה לאכיפת דיני מקרקעין, ואף עמד בראשה; מחלקה זו מוגדרת פלילית ועוסקת באכיפה שמשמעויותיה פליליות.

במאי 2020 היה אילוז בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת מסמך הרפז נעשתה משיקולים שאינם עניינים ופרסומה ברבים היה "מעשה שלא ייעשה".

בינואר 2025 סיים אילוז את תפקידו בפרקליטות המדינה. מחליפו הוא יערי רואש.

 תפקידים נוספים 
בעבר שימש אילוז כחבר הצוות לבחינת דרכים לחיזוק שלטון החוק וטוהר המידות בשלטון המקומי,ראו: הצוות לבחינת דרכים לחיזוק שלטון החוק וטוהר המידות בשלטון המקומי: דין וחשבון, ינואר 2016. כחבר הצוות להתמודדות עם בניה בלתי חוקית,ראו: הצוות להתמודדות עם תופעת הבניה הבלתי חוקית: דין וחשבון, ינואר 2016. וחבר הוועדה לבדיקת כללי האתיקה של שמאי מקרקעין.ועדת בדיקה לכללי האתיקה, באתר לשכת שמאי מקרקעין בישראל. כן שימש כנציג שר המשפטים בוועדה המחוזית לתכנון ולבניה בירושלים, וכן כנציג השר למועצת שמאי המקרקעין. לימד ב קורסים בדיני תכנון ובניה ודיני הפקעות מקרקעין.

 חיים אישיים 
נשוי לשירה, ד"ר לחינוך באוניברסיטת בר-אילן,ד"ר שירה אילוז, באתר בית הספר לחינוך באוניברסיטת בר-אילן. ואב לחמישה. מתגורר בנוף איילון.

 ממאמריו 
 ציון אילוז, 'מעמדם המשפטי של בעלי מגרש והבעלים הרשום במגרש שנוצר בתוכנית לחלוקה חדשה', מקרקעין א/4
 ציון אילוז, הגורל כאמצעי ליישוב סכסוכים, באתר דעת, תשס"ג
 דין מרומה, התיישנות ושיהוי, שם תשס"ד
 על המעצר עד תום ההליכים, שם תשס"ו
 אי התאמה באיכות המוצר, שם תש"ע

 קישורים חיצוניים 
 על אודות פרקליטות מחוז דרום (אזרחי), באתר משרד המשפטים

 "המשפיעים בדרום" – שרון טל מארח את עו"ד ציון אילוז


 הערות שוליים 

קטגוריה:פרקליטי מחוז דרום
קטגוריה:בוגרי ישיבת ההסדר קרני שומרון
קטגוריה:בוגרי אוניברסיטת בר-אילן: משפטים
קטגוריה:משפטנים בוגרי תוכנית המנהיגות הבכירה של קרן וקסנר
קטגוריה:זוכי חידון התנ"ך
קטגוריה:בוגרי מדרשית נעם
קטגוריה:נוף איילון: אישים
קטגוריה:ישראלים שנולדו ב-1965